Številka: 3505-1/2017

Datum: 3. 1. 2018

**MESTNEMU SVETU**

**MESTNE OBČINE PTUJ**

**ZADEVA:** **Predlog** S**tališč do pripomb javnosti podanih v času javne razgrnitve dopolnjenega osnutka Odloka o občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas – opekarna**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 99. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) predlagam mestnemu svetu v obravnavo in sprejem predlog Stališč do pripomb javnosti podanih v času javne razgrnitve dopolnjenega osnutka Odloka o občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas – opekarna.

|  |  |  |
| --- | --- | --- |
|  |  | Miran SENČAR,župan Mestne občine Ptuj |

Priloge:

- stališča do pripomb javnosti z obrazložitvijo

- grafični prikaz predlaganih ureditev (razgrnjeno gradivo)

PREDLOG

 januar 2018

Na podlagi 60. člena Zakona o prostorskem načrtovanju (Uradni list RS, št. 33/07, 70/08 - ZVO-1B, 108/09, 80/10 - ZUPUDPP, 43/11 - ZKZ-C, 57/12, 57/12 - ZUPUDPP-A, 109/12, 35/13 - skl. US, 76/14 - odl. US in 14/15 – ZUUJFO in 61/17 – ZureP-2) ter 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na svoji \_\_\_\_\_\_\_\_ seji, dne \_\_\_\_\_\_\_\_\_, sprejel

**S T A L I Š Č A**

**do pripomb javnosti podanih v času javne razgrnitve**

**dopolnjenega osnutka Odloka o občinskem podrobnem prostorskem načrtu**

**za enoti urejanja prostora RO06 Ptuj – Žabja vas – centralni del in**

**RO07 Ptuj – Žabja vas – opekarna**

1. **Pripombe v času javne razgrnitve podane na javni obravnavi (pripomb vpisanih v knjigo pripomb v času javne razgrnitve od 28. 11. 2017 do 28. 12. 2017 ni bilo):**
	1. **Pripomba z dne 13. 12. 2017:**

G. Zemljarič Janez, Ribiška družina Ptuj, je na javni obravnavi obrazloži, da ima Ribiška družina tukaj gozd in da so zainteresirani za menjavo zemljišč. To bi morali rešiti že v preteklosti, ZK stanje ni urejeno, določene parcel se nahajajo v območju vodnih zemljišč. Del zemljišč (v EUP RO05) je ''ekološka bomba'' (levo od ribiškega doma). Pred časom so ribiči naredili vrtino pri ribiškem domu – vodno, ki je dobro delovala, nato pa ne več, ker je bilo preveč mivke. Po 7 mesecih delovanja so ribiči opazili, da voda ni več čista, ugotovili so da so notri maščobe in olja (prej je na tej lokaciji bila 17 m globoka jama, v katero se je vse zakopavalo). Na tej lokaciji so se že delale sonde, zadevo je potrebno sanirati. Parcela je v lasti MO Ptuj, odpadke pa je tja v preteklosti odlagala Opekarna. Vrtina ni več aktivna, tako da voda več ne teče v ribnik in ga ne onesnažuje, vsekakor pa ''ekološka bomba'' ostaja.

Ga. Snežana Sešel – SOU SP je povedala, da bodo o predmetnem problemu vsekakor obvestili pristojne organe na MO Ptuj.

**Stališče do pripombe: Pripomba se ne upošteva.**

Pripomba se ne upošteva, ker se ne nanaša na območje obdelave OPPN.

**2. Pripomba z dne 13. 12. 2017:**

Ga. Tanja Meško Tonejc - mestna svetnica, je na javni obravnavi vprašala:

''Kako investitor načrtuje izvedbo OPPN?''

**Stališče do pripombe: Pripomba se ne upošteva.**

Pripomba je bila na javni razgrnitvi podana kot vprašanje, na katero je predstavnica izdelovalca OPPN podala ustno obrazložitev. Ga. Petra Žiher Sok – predstavnica izdelovalca, Žiher projekt d.o.o. je pojasnila, da je načrtovano da gresta takoj po sprejetju podrobnega načrta v izvedbo objekta z oznakama F in D (kot sta označena na kartografskem listu št. 6 – Ureditvena situacija).

OPPN se bo lahko izvajal v več fazah, ki so časovno medsebojno neodvisne (etapnost izvedbe), a je pred izgradnjo objektov potrebno zagotoviti dostop v območje z izgradnjo nove ceste. Vsaka predvidena faza mora biti zaključena celota vključno s prometno, komunalno in energetsko infrastrukturo ureditvijo in priključki ter zunanjimi ureditvami. Gradbena dovoljenja se lahko pridobivajo za vsako fazo posebej. Osnova za gradnjo posamezne faze je izvedba dovozne ceste in infrastrukturnega napajanja, kar je opredeljeno tudi v 34. členu odloka (etapnost izvedbe podrobnega načrta).

1. **Pripombe prispele po pošti (na naslov Skupne občinske uprave občin v Spodnjem Podravju):**

**Pripomba z dne 17. 12. 2017:**

Podpisani Iztok Vodušek, Abiro d.o.o., Gregorčičeva 39/V, 2000 Maribor predlaga, da se zaradi funkcionalne potrebe in boljše kvalitete bivalnega okolja v domu za ostarele (na kartografskem listu št. 6 – Ureditvena situacija - je označen kot objekt G) bi želel, da se predvideni objekt dimenzijsko poveča na nove dimenzije 20 m x 88, 80 m tako, da se podaljša proti jugo vzhodni meji prostorske enote PE2. S podaljšanjem objekta bi le-tega povezali s predvidenimi zelenimi površinami in parkovno ureditvijo v prostorski enoti PE3.

Na ta način bi se omogočila neposredna povezava objekta z rekreacijskimi površinami v območju OPPN, povečala bi se kvaliteta bivalnega okolja varovancev doma za ostarele. S predlaganim povečanjem širine predmetna objekta na 20 m (prej 19 m), pa bi se omogočila večja fleksibilnost arhitekturnega oblikovanja.

**Stališče do pripombe: Pripomba se upošteva.**

Povečanje predvidenih dimenzij objekta, ki je na kartografskem listu št. 6 – Ureditvena situacija - označen kot objekt G, ki bo namenjen Domu starejših občanov Ptuj, bi se s povečanjem dimenzij iz 19 m x 61,50 m na 20 m x 88,80 m omogočila večja fleksibilnost arhitekturnega oblikovanja. Smiselno bi bilo povečanje na dimenzije 20 m x 89 m. S podaljšanjem objekta proti jugo vzhodni meji prostorske enote PE2 bi se parkovna ureditev med objekti povezala s predvidenimi zelenimi površinami in parkovno ureditvijo v prostorski enoti PE3, kar bi povečalo kvaliteto bivalnega okolja.

Številka: 3505-1/2017

Datum:

**Obrazložitev:**

V času od 28. 11. 2017 do 28. 12. 2017 je potekala javna razgrnitev dopolnjenega osnutka Odloka o občinskem podrobnem prostorskem načrtu zaenoti urejanja prostora RO06 Ptuj – Žabja vas – centralni del in RO07 Ptuj – Žabja vas – opekarna. V času javne razgrnitve je bila dne 13. 12. 2017 izvedena javna obravnava razgrnjenega gradiva.

Skladno z določili 50. člena Zakona o prostorskem načrtovanju ima javnost v okviru javne razgrnitve pravico dajati pripombe in predloge, občina pa preuči pripombe in predloge javnosti in do njih zavzame stališče.

V času javne razgrnitve so bile podane pripombe in predlogi k dopolnjenemu osnutku Odloka o občinskem podrobnem prostorskem načrtu. Na podlagi proučitve podanih pripomb in predlogov so pripravljena stališča do pripomb javnosti in posredovana v obravnavo mestnemu svetu. Povzetki posameznih pripomb oziroma predlogov in vsebina stališč k posameznim pripombam oziroma predlogom so razvidni iz gradiva mestnemu svetu.

Mestnemu svetu Mestne občine Ptuj predlagam, da predlagana Stališča do pripomb javnosti, podanih v času javne razgrnitve dopolnjenega osnutka Odloka o občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas – opekarna po obravnavi sprejme.

Pripravila:

Snežana Sešel

|  |  |  |
| --- | --- | --- |
|  |  | Miran SENČAR,župan Mestne občine Ptuj |